### Resumé

[adresse] har indgået en frivillig aftale om grundvandsbeskyttelse med lodsejere i det boringsbære beskyttelsesområde (BNBO). Sagen er tidligere behandlet politisk, men var ledsaget af et forkert bilag, som også omfattede den ene lodsejers private have og gårdsplads. Da aftalen alene omhandler erhvervsmæssig brug af pesticider, rettes det med denne sag.

Vejle Kommune arbejder for at fremme frivillige aftaler om pesticidfri drift og grundvandsbeskyttelse i de boringsnære beskyttelsesområder (BNBO). [adresse] ønsker at indgå frivillige aftale med lodsejere på ekspropriationslignende vilkår. Byrådet har tidligere besluttet, at man som udgangspunkt er villig til at, ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

Denne sag er en rettelse af sag nr. 13, som Byrådet tidligere har behandlet 29. januar 2025. Sagen drejer sig alene om en tilretning af det areal, som aftalen omfatter, så den del af ejendommen, hvor der ikke er erhvervsmæssig brug af pesticider ikke er omfattet af aftalen.

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder (BNBO).

En ny politisk aftale i 2023 erstatter det generelle statslige forbud mod sprøjtning i aftale af 2019 og pålægger i stedet kommunerne at udstede et påbud, hvis der ikke er indgået en frivillig aftale. Med nærværende frivillige aftale vil der som udgangspunkt ikke skulle meddeles påbud.

**Lovgivning**

Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens §24a gælder udelukkende den lovlige erhvervsmæssige anvendelse af pesticider inden for et boringsnært beskyttelsesområde (BNBO), hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser modforurening i henhold til en indsatsplan for området kan meddeles efter Miljøbeskyttelseslovens § 24.

[adresse] er omfattet af Indsatsplan for 45 vandværker, som er godkendt af Byrådet 20.juni 2018.

En kommunal beslutning om vilje til ekspropriation er nødvendig for at sikre lodsejeren mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

Klima-, Natur- og Miljøudvalget har beslutningskompetencen jf. delegationsplanen, men idet Skattestyrelsens administrationspraksis i forhold til delegationsadgangen efter ejendomsavancebeskatningslovens § 11, stk. 1, 2. pkt. er uafklaret, forelægges beslutningen om ekspropriationsvillighed derfor for Byrådet.

**Om [adresse]**

[adresse] pumper hvert år ca. 8.000 m3 drikkevand ud til husstande i [adresse] og omegn. Vandværket har to boringer med DGU nr. 105.19 og 105.564. Med aftalerne undgås brug af pesticider i BNBO i fremtiden. Området omfatter dele af matr. nr. 6c og 8a Ildved By, Tom Vestergaard og udgør i alt 0,75 ha fordelt på to lodsejere.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her.
Ildved Vandværk har forhandlet med lodsejere, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed

De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. [adresse] vil stå for kontrol afaftalen.

**Historik**

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af aftalen har ingen økonomiske omkostninger for Vejle Kommune.
Hvis det bliver nødvendigt med påbud, vil den fulde erstatning til lodsejerne blive pålagt [adresse] jf. Vandforsyningslovens § 13d og 13f.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 5. maj 2025, punkt 76:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på dele af matr. nr. 6c og8a Ildved By, Tom Vestergaard, og

**at** forvaltningen bemyndiges til at meddele de lovpligtige påbud om rådighedsindskrænkninger på dele af matr. nr. 6c og 8a Ildved By, Tom Vestergaard, såfremt der ikke kan indgås frivillige aftaler.

#### Beslutning fra Klima-, Natur- og Miljøudvalget, den 5. maj 2025, punkt 76:

Anbefalet.

Frank Ravn var fraværende.

#### Beslutning fra Økonomiudvalget, den 19. maj 2025, punkt 134:

Anbefales.

### Beslutning

Godkendt.